Document ID: /roh_data/filtered/swiss_laws_in_ROH.jsonl.gz/353

870.100

Lescha introductiva tar la lescha federala davart il traffic sin via (LItLTV)

dals 11-06-2008 (versiun dals 01-01-2019)

Il cussegl grond dal chantun Grischun1),

sa basond sin l'art. 31 da la constituziun chantunala2) e sin ils art. 3 e 106 da la lescha federala davart il traffic sin via dals 19 da december 19583), suenter avair gì invista da la missiva da la regenza dals 26 da favrer 20084),

concluda:

1. Disposiziuns generalas

Delegaziun d'incumbensas

Art.  1 1 La regenza po delegar tschertas incumbensas en il sectur dal dretg davart il traffic sin via ad organisaziuns privatas.

Art.  2 *

…

Infurmaziuns

Art.  3 1 La persuna che posseda in vehichel è obligada d'infurmar la polizia, tgi che manava il vehichel u a tgi ch'el era vegnì surlaschà. Questa obligaziun da dar infurmaziuns croda, sche la premissa dal dretg da refusar da dar perditga tenor la lescha davart la procedura penala5) è ademplida.

1) PCG 2007/2008, 581 2) DG 110.100 3) CS 741.01 4) pagina 793 5) DG 350.000 * tabellas da las modificaziuns a la fin dal relasch

1

870.100

Communicaziun da datas a la polizia chantunala

Art.  3a * 1 L'uffizi per il traffic sin via communitgescha a la polizia chantunala las persunalias da persunas, da las qualas è vegnì retratg il permiss d'emprender da manischar u il permiss da manischar.

Allontanament da vehichels

Art.  4 1 Sin donn e cust da la persuna che posseda u che maina il vehichel po la polizia laschar allontanar vehichels che impedeschan il traffic u ch'èn vegnids parcads en moda illegala, sche la persuna respectiva na po betg vegnir cuntanschida a temp util.

Viadis uffizials

Art.  5 1 Per ademplir incumbensas publicas è il traffic motorisà permess sin tut il territori chantunal, e quai senza ch'i stoppia vegnir dumandada ina permissiun. La regenza regla ils detagls.

2. Regulaziun dal traffic

Art.  6

Cumpetenzas e proceduras 1. vias chantunalas

1 L'autoritad chantunala relascha ils scumonds da traffic, las restricziuns da traffic e las autras ordinaziuns per reglar il traffic sin las vias chantunalas.

2 Sche er vias communalas èn pertutgadas d'ina regulaziun chantunala dal traffic, sto l'emprim vegnir tadlada l'autoritad communala.

2. vias communalas

Art.  7 1 La   vischnanca   regla   il   traffic   local   sin   vias   communalas   cun   excepziun   da   las limitaziuns da la sveltezza. Ordinaziuns da traffic èn suttamessas al consentiment da l'autoritad chantunala. * 2 Ordinaziuns da traffic cun signals da prescripziun u da precedenza ston l'emprim vegnir approvadas da l'autoritad chantunala. Suenter l'approvaziun sto la vischnanca exponer publicamain l'ordinaziun da traffic previsa, e quai durant 30 dis. Suenter l'examinaziun   da   las   objecziuns   e   da   las   posiziuns   ch'èn   entradas   decida   la vischnanca e publitgescha il conclus.

3 A   vischnancas   che   han   organisà   correspundentamain   ils   fatgs   da   polizia   e   da construcziun po la regenza permetter da reglar e da signalisar independentamain il traffic   entaifer   ils   cunfins   communals.   Resalvada   è   la   signalisaziun   da   las   vias chantunalas.

2

870.100

Permissiuns d'access

Art.  8 1 Sin   las   vias   publicas   ch'èn   serradas   per   il   traffic   motorisà   sto   vegnir   permess l'access liber a la proprietaria u al proprietari da la via fin a l'agen domicil u fin a l'atgna fatschenta, sche la construcziun tecnica da la via permetta quai. L'access po vegnir  restrenschì  a  vehichels  a  motor  levs  ed  a  motos  sco  er  a  tscherts  temps.

Ulteriuras excepziuns ston vegnir regladas en in relasch.

2 Per dar la permissiun po vegnir pretendida ina taxa.

3 A norma da la capacitad da chargia, da la frequentaziun e da la lunghezza da la via sco er dal pais total dal vehichel po la permissiun per vehichels a motor grevs vegnir fatga dependenta da contribuziuns al mantegniment supplementar da la via.

Servetschs dal traffic da lavur e servetschs privats

Art.  9 1 Per reglar il traffic dovran ils servetschs dal traffic da lavur ed ils servetschs privats ina scolaziun adequata ed ina permissiun correspundenta da l'autoritad chantunala.

3. Taglia da traffic e taxas

Art.  10

Taglia da traffic 1. vehichels a motor

1 Per ils vehichels a motor e per ils chars annexs ch'èn immatriculads en il chantun paja la possessura u il possessur annualmain ina taglia da traffic.

2 La taglia vegn da princip calculada tenor la cilindrada u tenor il pais total dal vehichel,   premess   ch'i   na   stoppian   betg   vegnir   applitgadas   tariffas   fixas   en   cas spezials.

3 La taglia importa maximalmain 3000 francs per vehichels ch'èn suttamess a la taglia tenor la cilindrada e maximalmain 5000 francs per vehichels ch'èn suttamess a la taglia tenor il pais total.

4 Il cussegl grond fixescha las tariffas da taglia en il rom da l'alinea 3. El decida, tge criteri da calculaziun che sto vegnir applitgà per ils differents vehichels.

2. velos e velos a motor

Art.  11 1 Per metter en circulaziun velos e velos a motor vegn incassada ina taxa annuala.

Ella vegn agiuntada a la premia da l'assicuranza obligatorica da responsabladad che sto   vegnir   fatga   dal   chantun   u   d'ina   assicuranza   da   responsabladad   privata   ed importa   maximalmain   2   francs   per   velos   e   maximalmain   50   francs   per   velos   a motor.

Liberaziun da taglia

Art.  12 1 Per ils suandants vehichels na vegnan betg incassadas taglias da traffic:

a)

vehichels dal chantun;

3

870.100

b)

c)

d)

vehichels   d'intervenziun   che   vegnan   duvrads   d'instituziuns   da   la   segirezza publica;

vehichels   d'intervenziun   che   vegnan   duvrads   d'instituziuns   dals   fatgs   da sanadad e dals fatgs socials e ch'èn renconuschidas dal chantun;

in vehichel per possessura u per possessur, sch'ella u sch'el ubain sche lur confamigliaras   u   sche   lur   confamigliars   èn   dependents   da   quest   vehichel pervia d'ina restricziun permanenta da la sanadad e sche quest vehichel vegn duvrà surtut per quest motiv.

e) * vehichels a motor da lavur che ston per regla vegnir transportads al lieu nua

ch'els vegnan duvrads.

Reducziun da la taglia

Art.  13 1 La taglia da traffic vegn reducida fin 50 pertschient per:

a)

b)

vehichels communals che n'èn betg liberads da la taglia da traffic;

vehichels en il servetsch public, ch'èn endrizzads spezialmain per quest intent e che vegnan duvrads per quest intent;

in vehichel per possessura u per possessur, sch'ella u sch'el ubain sche lur confamigliaras   u   sche   lur   confamigliars   èn   dependents   da   quest   vehichel pervia d'ina restricziun permanenta da la sanadad, sche quest vehichel na vegn dentant betg duvrà surtut per quest motiv.

c)

2 Per   vehichels   a   motor   cun   sistems   da   tracziun   convenziunals   u   alternativs   che chaschunan paucas emissiuns vegn concedida ina reducziun da 60 fin 80 pertschient.

3 La regenza regla ils detagls e fixescha las tariffas da reducziun respectivas.

Taxas

Art.  14 1 La   regenza   fixescha   las   taxas   per   documents,   per   examens,   per   permissiuns spezialas e per ulteriurs servetschs che vegnan prestads sin basa da la legislaziun davart il traffic sin via. Las taxas importan en il cas singul maximalmain 2000 francs e ston vegnir pajadas da las persunas che retschaivan las prestaziuns. Sche la lavur è spezialmain gronda, s'augmenta il rom da las taxas a 10 000 francs.

4. Disposiziuns penalas e procedura

Smanatscha da chasti

Art.  15 1 Surpassaments da disposiziuns da questa lescha u da prescripziuns ch'èn vegnidas relaschadas   sin   basa   da   questa   lescha   vegnan   chastiads   cun   ina   multa   fin   1000 francs.

2 … *

Art.  16 *

…

4

870.100

Art.  17 *

Art.  18 *

…

…

Art.  19 Procedura da multas disciplinaras en il traffic sin via 1 La procedura da multas disciplinaras vegn exequida da la polizia chantunala e da las vischnancas ch'èn autorisadas da far quai.

2 Il departament fixescha, tge vischnancas che survegnan questa autorisaziun ed en tge dimensiun.

3 Tenor basegn e cunter ina indemnisaziun organisescha la polizia chantunala curs d'instrucziun   davart   l'applicaziun   da   la   procedura   da   multas   disciplinaras   per   las vischnancas. Il curs da basa sco er ils curs da repetiziun èn obligatorics.

5. Giurisdicziun

Recurs tar la regenza *

Art.  20 1 Cunter   decisiuns   da   vischnancas   ch'èn   autorisadas   da   reglar   e   da   signalisar independentamain   il   traffic   sin   basa   da   l'artitgel 7 alinea 3,   po   vegnir   fatg directamain recurs tar la regenza.

Art.  21 *

…

6. Disposiziuns finalas

Art.  22

Midadas da relaschs6)

Dretg transitoric

Art.  23 1 Proceduras pendentas vegnan manadas tenor il dretg vertent er suenter che questa lescha è entrada en vigur.

2 La procedura da meds legals sa drizza tenor il dretg nov, sch'il termin per il med legal n'è betg anc scadì il mument ch'il dretg nov entra en vigur.

Art.  24 1 Questa lescha è suttamessa al referendum facultativ7).

Referendum, entrada en vigur

6) Las midadas dal dretg vertent na vegnan betg inditgadas.

7)

Il termin da referendum è scadì ils 17 da settember 2008, entaifer quest termin n'èn vegnids inoltrads nagins referendums.

5

870.100

2 La regenza fixescha il termin da l'entrada en vigur8) da questa lescha.

8) messa en vigur cun CR dals 8 da december 2008 per il 1. da schaner 2009

6

870.100

Tabella da las modificaziuns - tenor conclus

Conclus 11-06-2008 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 16-06-2010 28-08-2013 31-08-2018

Entrada en vigur 01-01-2009 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2011 01-01-2014 01-01-2019

Element relasch Art. 2 Art. 7 al. 1 Art. 15 al. 2 Art. 16 Art. 17 Art. 18 Art. 20 Art. 21 Art. 12 al. 1, e)

Art. 3a

Modificaziun emprima versiun aboliziun midada aboliziun aboliziun aboliziun aboliziun midada dal titel aboliziun integraziun integraziun

Publicaziun en la CUL - 2010, 2413 2010, 2413 2010, 2413 2010, 2413 2010, 2413 2010, 2413 2010, 2413 2010, 2413 - 2018-023

7

870.100

Tabella da las modificaziuns - tenor element

Element relasch Art. 2 Art. 3a Art. 7 al. 1 Art. 12 al. 1, e)

Art. 15 al. 2 Art. 16 Art. 17 Art. 18 Art. 20 Art. 21

Conclus 11-06-2008 16-06-2010 31-08-2018 16-06-2010 28-08-2013 16-06-2010 16-06-2010 16-06-2010 16-06-2010 16-06-2010 16-06-2010

Entrada en vigur 01-01-2009 01-01-2011 01-01-2019 01-01-2011 01-01-2014 01-01-2011 01-01-2011 01-01-2011 01-01-2011 01-01-2011 01-01-2011

Modificaziun emprima versiun aboliziun integraziun midada integraziun aboliziun aboliziun aboliziun aboliziun midada dal titel aboliziun

Publicaziun en la CUL - 2010, 2413 2018-023 2010, 2413 - 2010, 2413 2010, 2413 2010, 2413 2010, 2413 2010, 2413 2010, 2413

8